
Temeljem članka 3. Pravilnika o provedbi postupaka nabave bagatelne vrijednosti (Klasa: 022-06/14-01/35, Ur. broj. 2196/05-14-1 od 11. srpnja 2014. godine) i članka 50. Statuta Općine Lovas (“Službeni vjesnik” Vukovarsko-srijemske županije broj 05/13) Općinska načelnica Općine Lovas dana 11. srpnja 2014. godine 
d o n o s i


ODLUKU
o 
imenovanju Stručnog povjerenstva 
za pripremu i provedbu postupaka bagatelne nabave

Članak 1.


U Stručno povjerenstvo za pripremu i provedbu postupaka bagatelne nabave imenuju se, kako slijedi:

1. Natalija Brajković, dipl.novinar
2. Mladen Markešić, bacc.admin.publ.
3. Berislav Filić, ing..

Članak 2.

Obveze i ovlasti Stručnog povjerenstva za pripremu i provedbu postupaka bagatelne nabave iz članka 1. ove Odluke su:

· priprema postupka bagatelne nabave: dogovor oko uvjeta vezanih uz predmet nabave, potrebnog sadržaja dokumentacije za prikupljanje ponuda, tehničkih specifikacija, ponudbenih troškovnika i ostalih dokumenata vezanih uz predmetnu nabavu, 
· provedba postupka bagatelne nabave: slanje poziva na dostavu ponuda, otvaranje pristiglih ponuda, sastavljanje zapisnika o otvaranju ponuda, pregled i ocjena ponuda, odabir najpovoljnije ponude sukladno uvjetima propisanim dokumentacijom za prikupljanje ponuda, sastavljanje zapisnika o pregledu i ocjeni ponuda, rangiranje ponuda sukladno kriteriju za odabir ponuda, odabir najpovoljnije ponude sukladno kriteriju za odabir i uvjetima propisanim dokumentacijom za prikupljanje ponuda ili poništenje postupka.

Članak 3.

Ova Odluka stupa na snagu s danom donošenja, a objaviti će se u 
“Službenom vjesniku” Vukovarsko-srijemske županije.

